Galal a Palanca

Ing Galal a Palanca o Palanca Awards (Don Carlos Palanca Memorial Awards for Literature, Galal a Panalalang Don Carlos Palanca king Literatura) ing prestihiyosu at maluat diling galal king literatura o malagung panyulat. Ausan de iting "Pulitzer Prize" ning Filipinas. Atin lang metung o maigit pang simbut a Palanca deng manimuna o pekamaulagang talasulat a Filipinu king Ingles o Tagalug.  Sasabian dang ing pamanyambut keti ing tandang mekalub ne king yatu ning panyulat a Filipinu ing metung a talasulat.

Amlat

Mitatag ya ing Palanca Awards kanitang 1950 kapamilatan da reng talapagmana nang Don Carlos Palanca Sr., metung a negosianting migtagumpe king bie kapamilata'ning sipag, sariling pamanigaral, ampong matulid a dapat. Kapagnasan na ning Galal a iting isulung ya ing panyulat a Filipinu kapamilata'ning pamamie galal kareng talasulat ba rang itayis ing karelang talentu bang mikudta king karelang masanting diling obra; ing magsilbing simpanan (treasury) da reng iyas da reng talasulat a Filipinu, at sumaup king pamikalat da reti king malda, lalu na kareng magaral.

Migumpisa ya iti king kategoriang Makuyad a Salita king Inglis ampong Tagalog.  Manibat kanita, miragdag la reng kategoriang Dramang Metung a Pinduan (One Act Play) kanitang 1953, Kawatasan o Poesia (Poetry) kanitang 1963, Dramang Maki Ganap a Kaba (Full-length Play) kanitang 1975, Salese o Esai (Essay) kanitang 1979, Nobela (Novel) kanitang 1980, Makuyad a Salita kareng Anak (Short Story for Children) kanitang 1989, Dramang Pangtelebisiun kanitang 1990, ampong w:Screenplay kanitang 1994.

Ketang 1997, atlu lang bayung dake (divisions) deng mibuklat. Deti reng Makuyad a Salita king Ilokánu, Sebuánu ampong Ilonggu. Ba lang magunyat a sumulat deng kayanakan, mibusni ya ing Kabataan (Kayanakan) Essay para kareng magaral king sekundaria o high school ketang 1998. At kanitang 2000, mibuklat ya ing kategoriang Future Fiction, makakawaning kategoria ning makuyad a salitang maki kapagnasang lagpus king angganan ning salukuyan ba yang asuglapan ing paintungulan.

Pikuanan
 50 Years of Palanca Award Winners 1951-2000, Carlos Palanca Foundation, Makati City, 2000
 "2007 Carlos Palanca Memorial Awards Now Accepting Submission"  Retrieved February 17, 2007
 The Don Carlos Palanca Memorial Awards for Literature (Unofficial website). Retrieved August 27, 2005

Literatúra
Aguman Filipinu